薛家燕分享《食神》幕後花絮 被星爺要求即興跳舞
2024年04月05日 22:01
東網電視
更多新聞短片
由「最佳女主持」麥美恩(Mayanne)主持的清談節目《Mayanne 小喇叭》今晚(5日)邀來到薛家燕、林敏驄及棟篤笑演員Vivek Mahbubani擔任嘉賓。家燕姐現場自爆陳年烏龍搞笑事,原來曾將林子祥的名字讀錯,家燕姐笑言:「有一次,我請咗個Superstar,我介紹佢出場時話:『掌聲歡迎阿Sam』,而當作為Superstar出場嘅林子祥就話:『我叫阿Lam』。」家燕姐反應過來即表示:「哎吔,瘀晒喇!」引來全場爆笑。
除了分享烏龍事,家燕姐亦分享當年拍攝電影《食神》時的珍貴花絮,並指是被星爺啟發喜感:「其實我唔知自己有喜感,直到星爺搵我拍《食神》,我問佢攞劇本攞咗個零兩個禮拜都未有,到(拍)嗰日我就話:『星仔呀!你有冇劇本呀?』佢就話:『家燕姐,我想問吓你,你係咪好鍾意跳舞架?』我就話係,六、七十年代嗰時。佢就話:『喂!跳嚟睇吓』,我咪跳幾吓咯,跟住佢就叫我等等,裝完幾部機再話:『嗱!你由呢度跳去嗰度,盡量發揮你嘅跳舞』,嗰Part舞就係咁跳出嚟,跳到我自己嗌Cut,佢唔嗌Cut,同埋冇音樂架喎,佢搵個茶杯同筷子喺度敲。」節目中還播放了當年家燕姐與王祖藍的經典「潘今年」、「潘舊年」及「潘明年」扮相。